Վան Աբբեն հյուրընկալ թանգարան է, հասանելի և ներառական։ Հյուրընկալությունը նույնքան կարևոր սկզբունք է այս թանգարանի համար, որքան արմատականությունը և փորձարարությունը։ Թանգարանը բազմաթիվ ծրագրեր ունի հասարակության համեմատաբար մեկուսացած խմբերի համար՝ հատուկ կարիքներ ունեցող ծերերի, հաշմանդամություն ունեցող մարդկանց, որոնց փորձում է ներգրավել ամենատարբեր ինստիտուցիոնալ համատեքստերում։ Թանգարանի «Հատուկ հյուրեր» ծրագրի նկարագրական տեքստում ասվում է. «Նույնիսկ եթե գամված եք անկողնում, թանգարանը կայցելի ձեզ»։ Իհարկե, ցանկության դեպքում։ Տեսողության հետ կապված խնդիրներ ունեցող այցելուներին թույլ է տրվում դիպչել ցուցադրվող գործերին, որոնք կենդանանում են՝ թարգմանվելով երաժշտության, տեքստի և հոտի։